Rikunarita-ORG/Wikinium huggingface dataset:
# 拉合尔

**拉合尔**（乌尔都语：لہور）是南亚北面，受到内亚影响个一个大城市。具体立在旁遮普平原个当中位置，也是旁遮普地区顶顶大个城市。乃朝属巴基斯坦旁遮普邦管辖。也是迭个邦个首府搭顶顶大个城市。拉合尔历史浪是一个印度教城市，到12世纪畀中亚个回教军队入侵，屠杀，强迫当地人改宗。1947年又通过人口置换消灭当地个印度教徒搭锡克教徒。让拉合尔成为一个穆斯林城市。乃朝，此地还是有一些基督徒，弗过经常畀穆斯林殴打砍杀，处境堪忧。
# 中国2010年上海世界博览会中国馆

中国2010年上海世界博览会中国馆
**中国2010年上海世界博览会中国馆**，简称**中国馆**，是2010年上海世博会丄中国个主题展馆，勒垃世博园区A区，世博轴边浪，国家馆日是2010年10月1号（中国国庆节）。中國館好分成國家館、地區館兩部分，国家馆建筑面积27000平方米，地区馆有得45000平方米。

2007年4月25号，中国馆开始面向所有华人建筑师征集建筑方案，方案主题是“城市发展里向个中华智慧”，到2007年6月15号收着344隻合格个方案，阿末表决产生51件交流作品、5件入围作品搭仔3件优秀作品。最终敲定个方案主要是华南理工大学建筑设计研究院个“东方之冠”方案，还吸收仔清华大学建筑学院简盟工作室帮上海建筑设计院个“叠篆”方案搭仔北京市建筑设计研究院个“龙”方案。2007年12月18号，中国馆正式开工，2010年2月份完工。2010年上海世博会结束仔么，中国馆保留下来，改造成中华艺术宫。

## 参考

维基共享资源里向寻得着搭该篇文章搭界个多媒体资源：
**2010年上海世博会中国馆 上海世博会中国国家馆
* 中华艺术宫档案，存勒互联网档案馆当中。（2017年6月21号）
# 上海市市花

**上海市市花**是作为上海市象征个花，当前个上海市市花为白玉兰。

1986年10月25号经第八届上海市人民代表大会常务委员会第二十四次会议决定白玉兰为上海市市花。白玉兰为木本花卉，原产拉中国中部地区，拉上海有长期栽培个历史。白玉兰拉上海个气候下，每年个清明节前个3月下旬就盛开，是上海春天开花较早个一种花树。象征着“开路先锋、奋发向上”个精神。
# 马桥文化

| 吳越歷史年表 |
| --- |
| **史前 時代** 前9000 | 前12世紀 | 上山文化 |
| 跨湖橋文化 |
| 河姆渡文化 |
| 馬家浜文化 |
| 崧澤文化 |
| 良渚文化 |
| 錢山漾文化 |
| 好川文化 |
| 肩頭弄文化 |
| 馬橋文化 |
| **甌越** 前12世紀﹣前306 | **勾吴** 前12世紀﹣前473 | **於越** 前12世紀﹣前306 |
| **東甌** 前472﹣前138 |  |
| **楚** 前306﹣前222 | **越人部落** 前12世紀-？ |
| **秦** 前222﹣前209 |
| **西楚** 前209﹣前201 |
|  | **汉** 前202﹣196 | 吴（刘濞） 前202﹣前153 |  |
|  |  |
| **孙吴** 196﹣280 |  |
| **晋** 280﹣420 | 孫恩 盧循 |  |
| **南朝** 420 | 589 | 宋 420–479 |
| 齐 479–502 |
| 梁 502–557 |
| 陈 557–589 |
| **隋** 589﹣618 | 高智慧 刘元进 沈法兴 |
| **唐** 624﹣907 | 陳碩真 袁晁 裘甫 董昌 |
| **吴越** 907﹣978 | **杨吴** 902﹣937 |
| **南唐** 937﹣975 |
| **宋** 978﹣1276 | 方腊 |
| **元** 1276﹣1355 | 杨振龙 陈空崖 方国珍 |
| 張士誠 1355﹣1367 |
| **明** 1368﹣1644 南明 1644﹣1646 | 汪直 胡乘龍 叶宗留 |
| **清** 1646﹣1911 | 张念一 钱宝通 |
| **太平天国** 1853﹣1864 |
| **上海公共租界** 1845﹣1943 |
| **上海法租界** 1849﹣1943 |
| **浙江軍政府** 1911﹣1912 | **江蘇都督府** 1911﹣1912 | **滬軍都督府** 1911﹣1912 |  |
|  |  |  |
| **中華民國** 臨時政府 1912-1913 |  |  |
| 北京政府 1913-1927 | **浙江省** 1913﹣1916 |  |
| 國民政府 1927-1948 |  | **日本** 1937﹣1945 上海市大道政府 1937 |
|  |  |  |
| 中華民國政府 1948-1955 |  |  |
| **中华人民共和国** 1949﹣今 |
| 注：所標年份依照政权统治吴越地区个辰光 |

**马桥文化**是新石器时代个文化，是江南地区个史前文明，畀人视作太湖流域（包括杭州湾地区）个一个典型遗存，因为搿类遗存最早发现勒上海马桥遗址中层，所以1982年定名为马桥文化。

马桥文化距今大概3200-3900年历史，1959年勒上海马桥镇东俞塘村发现，1982年命名。马桥文化来源于浙江西南搭中原龙山文化后个岳石文化还有二里头文化，覆盖范围小于或者等于良渚文化个地域。

马桥文化继承之少量良渚文化个文化因素，目前呒没出土同时期其他文化已经出现个，包括玉器，带细刻图案个陶器、象牙器等精美物件。石器还是主要个生产工具，重要个是出现之刀、凿、镞等小件青铜器。虽然朆发现铸铜工具，但表明上海还有长江下游开始进入青铜器时代。
# 虹口

远处桥下头个河口就是虹口
**虹口**，上海地区名，勒拉上海市中心城区，吴淞江搭仔黄浦江交汇处北面个一块地区。原先特谓指今朝虹口区南部搭仔闸北区东南部地区，现在也用来指代虹口区。

## 名字个由来

虹口箇只名字是从河口个名字来个。元代以前，吴淞江个河道勒拉现在个北侧。作为吴淞江个支流，上海浦从十六铺东面出发，向北流经宋家浜搭范家浜个（宋家浜就是今朝吴淞江市区段，范家浜是苏州河口到庆宁寺当中箇段黄浦江），再向北流到今朝虹口港河道浪个嘉兴路桥附近流进吴淞江故道。元代以后，上海浦河道逐渐畀黄浦用脱。

明隆庆三年（1569年），海瑞疏浚吴淞江，让水从宋家浜流出去。乘枪势里，黄浦变成功太湖个泄洪主河道，吴淞江则变成功黄浦江个支流，原上海浦入吴淞江故道河口附近个河道留拉，叫沙洪，伊流进黄浦个河口叫洪口。

清代中期，沙洪浪造起座拱桥，也就是通常讲个虹桥。上海开埠以后，洪口逐渐写成虹口，用到现在。

## 发展历史

上海开埠前，虹口两岸已经有小规模个集镇，叫内外虹口市。1848年，美国传教士买进英租界边浪个虹口一带土地，也就是上海美租界。1863年，上海道正式同美国签订条约，确定现在个武进路以南一带区域均畀美租界。租界弗断扩张，虹口个概念也弗断扩张，逐渐变成苏州河北面个租界个统称。经过多趟个租界扩张搭仔越界造路，虹口好表示个地方弗只本生一块地方，还有今朝闸北区东南部、四川北路中段、北段直到虹口公园。

抗日战争胜利以后，1947年，上海市政府更改行政区划名字，拿数字编号改成地名。原十六区更名成虹口区，虹口箇只词正式成为行政区划个名字。1949年以后，虹口区经历多轮行政区划改革，到2011年，虹口广义上好讲南到苏州河，北到江湾镇，东到杨浦，西到闸北个咾大一块地方。

## 参考
# 上海城墙

| 上海古城墙和大境道观 |
| --- |
|  |
| 上海市文物保护单位 |
| 所在 |
上海市黄浦区 |
| 分类 |
古建筑 |
| 时代 |
明、清 |
| 编号 |
3-6 |
| 登录 |
1984年5月4号 |
|

 |

**上海城墙**是明清时期上海县治个城墙。明嘉靖三十二年（1553年）冬造个，大致来勒乃朝中华路、人民路内侧。城墙总长4.5公里，高约7至8米，还有宽六丈、深一丈七尺个护城河。初期设六门，上海开埠以后新增四门。民国元年（1912年）起基于交通等原因开始拆脱，民国三年（1914年）冬大致拆除完毕。乃朝仅存大境路、露香园路等两段城墙，箇当中大境阁段是上海市文物保护单位。

* 大东门
* 小南门水门
* 小南门
* 新北门
* 小北门
* 老西门
* 老北门
* 小东门
* 新东门
* 小西门
* 大南门

## 参考
# 上海法租界

上海法租界今貌
上海县城搭租界个变迁图，紫颜色个就是当时个法租界
**上海法租界**（法文：la concession française de Shanghaï）是19世纪当中阶段到20世纪前半段，法国立在吴越个上海划分，建设个租界地域，由法国驻上海总领事同公董局董事会一淘管理。具体位置立在公共租界南面，西面挨牢乃朝上海华山路，东面挨牢老西门。法租界个核心地段是乃朝上海淮海路地区，也是上海顶顶有腔调个一个区域。

## 历史

### 创立

1847年法国七月王朝驻上海第一任领事敏体尼畀法国政府任命。1849年，法兰西第二共和国商人雷米勒拉英租界外头租到2.385亩土地。后些来，法租界勒拉拿到上海道台麟桂个同意后开辟法租界。租借范围南到护城河，北到洋泾浜，西到关帝庙诸家桥，东到广东潮州会馆沿河浜到洋泾浜东角，面积拢总约莫986亩。

### 扩张

1861年，法兰西第二帝国又用为咾开通沪法当中个航线需要租地造房子箇個借口，租脱小东门外个37亩地。1899年6月，法租界貤一趟扩张。新租界个区域北到北长浜（现在延安东路西段），西到顾家宅、关帝庙（现在重庆南路），南到打铁浜、晏公庙、丁公桥（现在自忠路，原西门路），东到城河浜，总面积增加到2135亩。

19世纪60年代，法租界开始越界筑路。一开始伊造了条从上海县城西门到徐家汇个军路。1913年，伊个辰光个法兰西第三共和国公使康德向中国政府索求界外马路个警权，想又一趟扩充租界面积。袁世凯政权为仔拉拢西方，答应法租界个扩张要求，同法国签订关于法租界界外马路协定十一条。协定畀法租界当局勒拉越界筑路个区域行使警政同征税权，但条件是法租界当局要驱逐租界里向个革命党人士。故咾，法租界当局个控制面积达到了15150亩。同时，租界当局也同意从中国人里向推选出2名绅董，参加法租界董事会。1925年，法租界扩展到安和寺路（现在新华路）同哥伦比亚路（现在新华路）。

20世纪20年代，法租界已发展成上海首屈一指个住宅区。特谓是1914年第二趟扩建个新法国租界，随咾需求个增长，法租界造仔交交关关豪华公寓楼同石库门住宅，满足越来越多个中国居民个需求。勒拉俄国革命后涌入个罗宋人个帮助下头，法租界个商业区也越来越有活力。

### 孤岛

1937年淞沪会战里向，中国军队弗当心炸仔法租界两𡍲，死脱几百個人。日本军队勒拉法租界门口碰着法国指挥远东海军个副海军上将朱尔斯·勒·比戈特，伊坐拉马路中央个折叠椅上，挡拉日军个车子前头，同日军谈判。1937年12月4号，日本呒没武装个车队获准通过法租界。

### 终结

日本军队呒没占领法租界。必过，1943年2月23号，法国维希政府宣布，同意放弃伊勒拉中国个租界。6月5号，汪精卫政权先收回天津法租界、汉口法租界同广州法租界。7月30号，汪精卫政权收回上海法租界，改称第八区；上海法租界宣告结束。战后个中、法政府勒拉1946年2月签个中法协约里向承认了租界归还畀中国个既成事实。
# 南汇区

红颜色显示南汇区
**南汇区**本生是上海19个城区之一，2009年5月6号并进浦东新区。

|  |  |
| --- | --- |
| **中华人民共和国上海市南汇区行政区划** |  |
|

|  |  |
| --- | --- |
| **镇**： | 惠南镇 | 新场镇 | 大团镇 | 周浦镇 | 航头镇 | 芦潮港镇 | 康桥镇
宣桥镇 | 六灶镇 | 祝桥镇 | 泥城镇 | 书院镇 | 万祥镇 | 老港镇 |
|

---

（参见：中华人民共和国上海市乡级以上行政区列表） |

 |
# 江泽民

江泽民总书记
**江泽民**（1926年8月17号—2022年11月30号）江苏扬州人，祖籍吳越徽州府，四世祖遷居江北。中国共产党中央委员会总书记、中央军事委员会主席搭仔中共第三代领导集体核心。

伊本生是中国共产党上海市委员会书记，为仔解拆天安门六四学生闹风潮桩事干高头立功上台。

2022年11月30号上昼12点13分，江泽民因白血病合并多脏器功能衰竭，抢救无效，勒拉上海华东医院没脱哉，在世日脚96岁。下昼头里4点34分，新华社发布《告全党全军全国各族人民书》，公布江泽民过世个消息。2022年12月11号上昼头里12点35分，照仔江泽民死脱前个遗愿搭伊亲眷个忖头，江泽民个骨灰由扬州号兵舰护送到长江入海口撒到海里向。

## 轶事

### 才艺

2002年，伊个辰光个罗宋国总统普京颂赞江心孔巧會个才藝多，勒拉各个国度个元首裏向传为逸话，又讲伊罗宋语讲來邪气好，外加會得用英语搭意大利语唱歌，自家搭伊是“推扳得远天野地”。

江泽民会得多种闲话是有名个，伊个俄语、英语、吴语里向个上海闲话、江淮官话个扬州闲话是顶介慣熟个。有讲江泽民会得英语、俄语、罗马尼亚语，还稍许会眼德语搭仔日语。是伊有常仔模仿粤语、西南官话是活脱势像。江泽民向美国听客背過林肯个演讲，还且勒搭公开场化背过《哈姆雷特》片段搭《西风颂》诗。

2011年，《领导干部外事用语丛书》首发，江泽民还畀本书写序——《领导干部一定要努力学习外语》。

江泽民勒拉笛子、书法个高头也蛮来山个。据新华社报道，伊一生顶顶欢喜西方古典音乐。是伊年常参加节庆联欢活动或者搭淘伴聚会个辰光，常桩头里会得上去“扎台型”，要么唱兩句，用意大利语唱我个太阳，要么拉二胡、唱京剧。

### 流行文化

2012年11月中共十八届一中全会推选仔习近平當总书记後首，「膜蛤文化」拉简中互联网起頭行起来。交關网民扮江泽民个言语方式个假样头，结生出各式样个时路文化哉。

维基共享资源里向寻得着搭该篇文章搭界个多媒体资源：
**江泽民**

央视网：

* CCTV-新闻频道-领导人活动集

人民网：

* 沉痛悼念江泽民同志--专题报道

中国政府网：

* 江泽民简历 档案，存勒互联网档案馆当中。（2023年5月12号）
* 江泽民同志生平照片（一）
* 江泽民同志生平照片（二）

|  |  |  |
| --- | --- | --- |
| 前任： **赵紫阳** | **中国共产党中央委员会总书记** 1989年6月—2002年11月 | 继任： **胡锦涛** |
| 前任： **邓小平** | **中国共产党中央军事委员会主席** 1989年11月—2004年9月 |
# 江宁路街道

**江宁路街道**是中华人民共和国上海市静安区个街道之，面积1.84平方公里，户籍人口8.66万人，街道办事处勒垃江宁路838号。

## 行政区划

江宁路街道下头有19隻居委会：新安居委会、永乐居委会、联宝里居委会、恒德里居委会、北姚居委会、景苑居委会、又一村居委会、北京居委会、众乐里居委会、武定坊居委会、三星坊居委会、蒋家巷居委会、海防村居委会、宝安坊居委会、通安里居委会、淮安里居委会、三乐里居委会、句容里居委会、天河居委会。
# 嘉兴路街道

**嘉兴路街道**，是中国上海市虹口区下头一隻街道办事处，东到大连路，南到周家嘴路，西到虹口港，北到四平路，面积2.63平方公里。

## 历史

历史丄，嘉兴路街道辖区南部算上海公共租界，北部是租界边丄个工厂搭平民区棚户区。1990年代以后，四平路、周家嘴路变成交通干道，上海轨道交通四号线勒垃街道里向开设海伦路站、临平路站，亦新造一批高层居住区。

## 行政区划

嘉兴路街道下头有37隻居委会：兰言居委会、江夏居委会、金田居委会、垦业居委会、海伦居委会、庆源居委会、瑞康居委会、溧三居委会、天水居委会、庆阳居委会、安丘居委会、宝元居委会、泾东居委会、北街居委会、通州居委会、临平居委会、通海居委会、安乐居委会、岳州居委会、新陆居委会、海鸥居委会、香港丽园居委会、瑞虹新城第一居委会、飘鹰居委会、虹叶居委会、自建居委会、大连居委会、天镇居委会、天宝居委会、爱国居委会、虹关居委会、沙虹居委会、新港居委会、和平居委会、提兰新村居委会、张桥居委会、榆兰居委会。

## 参考

* 虹口区嘉兴路街道网站
# 真如镇街道

真如寺
**真如镇街道**（上海言话：tsen zy tsen ka dau）是上海普陀区下头个一隻街道，面积有5.95平方公里，户籍人口117464個人（2023年3月）。

## 历史发展

元延祐七年（1320年）真如寺移到现在个位置（今兰溪路399号），随后围绕箇個寺形成集市，到明朝正德年间，形成真如市，万历辰光，形成真如镇，迭个辰光属嘉定管辖。到清雍正二年（1724年），嘉定县东部新设宝山县，真如镇划畀宝山。1928年，设立真如区，属上海特别市。中华人民共和国成立后，来勒1950年2月设立真如镇政府，拿此地划畀普陀区。到1990年代开始，箇𡍲开始大规模城市化，2003年之后，成为普陀区党政机关所在地。

## 特色

此里个特色主要是佛教文化搭小吃。真如寺是上海唯一个元朝建筑遗留，也是当今个全国重点文物保护单位。现在佛寺重新扩建，一派古色古香，相当有游览个价值。真如羊肉是闻名上海滩个小吃，箇𡍲个羊肉面，味道嗲，汤浓酱足，值得品尝。

## 行政区划

真如镇街道下頭有41隻居委会：

南大街居委会、北大街居委会、水塘街居委会、真如西村居委会、真北新村第一居委会、真北新村第三居委会、真西新村第一居委会、真西新村第二居委会、车站新村居委会、真西新村第五居委会、海棠苑居委会、曹杨八村第一居委会、曹杨八村第二居委会、真光新村第二居委会、真光新村第四居委会、真光新村第五居委会、真光新村第六居委会、真光新村第七居委会、真光新村第八居委会、真光新村第九居委会、真光新村第十居委会、清涧新村第二居委会、清涧新村第六居委会、清涧新村第七居委会、清涧新村第八居委会、清涧新村第三居委会、曹杨花苑居委会、曹杨新苑居委会、金鼎花苑居委会、真光新村第一居委会、真北新村第五居委会、清涧新村第四居委会、真光新村第三居委会、中鼎豪园居委会、星河世纪城第一居委会、星河世纪城第二居委会、杨家桥第一居委会、杨家桥第二居委会、星金恒居委会、芝川居委会、高尚领寓居委会

## 参考
# 莘庄镇

莘庄
**莘庄镇**是中国上海市闵行区下头一隻镇，也是闵行区政府驻地，闵行区政府自称伊地理浪向是“上海个中心”。莘庄站面积19.12平方公里，户籍人口14.47万人（2008年）。

## 历史

莘庄镇因为跨莘溪而得箇隻名字。莘庄地区来勒南北朝已经由坟头哉。

南宋度宗咸淳年间（1265年-1274年），镇上已造有施水庵，俗称草庵。施水庵本来来勒镇南南栅口南面约莫200米个地方，光绪三十四年（1908年）修沪杭铁路，南栅口外头设莘庄车站，故咾同南面个春申庵合併哉。现在两座庵侪湮没脱哉。

莘庄自南宋至民国二年（1913年）一直隶属于华亭县。民国元年（1912年）华亭、娄县两县合并为华亭县。民国三年（1914年），华亭县改叫松江县，莘庄还是松江县个。民国十七年（1928年）设镇。民国三十五年（1946年）划畀上海市第二十六区龙华区。1949年5月15日莘庄解放，由松江县接管，设立莘庄乡人民政府，同年9月复属上海市龙华区。1951年7月份，莘庄乡分两乡（莘北、莘南）一镇（莘庄镇）。1956年2月份，两乡一镇再合併成莘庄乡。1956年3月，上海市龙华区同新泾、真如两区合併出西郊区。1958年8月15号，西郊区撤销，莘庄乡畀划进上海县。同年9月21号，成立七一人民公社，莘庄乡编成第三大队。1961年8月，第三大队同第二大队部分地区从七一人民公社划出去组成莘庄人民公社。1960年12月成为上海县县治。1965年，建立莘庄城镇工作组。1966年5月经国务院批准，莘庄镇成仔县属城镇，脱离公社，成立莘庄镇人民委员会。1992年6月，上海县同闵行区合併，莘庄是新个闵行区个区政府驻地。

1999年4月15号，大韩航空货运6316号班机从上海虹桥国际机场起飞以後落勒莘庄镇沁园春小区建筑工地里向，造成机上全部3人、地面5人死脱，地面丄另有42人受伤。

## 参考

维基共享资源里向寻得着搭该篇文章搭界个多媒体资源：
**莘庄镇 上海闵行莘庄政府网站 档案，存勒互联网档案馆当中。（2022年10月4号）
# 南桥镇（奉贤区）

**南桥镇**，是中华人民共和国上海市奉贤区下辖个一隻乡镇级行政单位，上海市奉贤区人民政府驻地。镇里向有座上海知名个仿古园林——古华园，还有棵清朝个腊梅树，大家叫伊“江南第一梅”。2008年户籍人口28万人。来勒南桥老城区个东面造仔南桥新城（现在叫奉贤新城）。

## 行政区划

南桥镇下头个居民委员会搭仔村民委员会有：

古华第一居委会、古华第二居委会、古华第三居委会、运河居委会、育秀第一居委会、育秀第二居委会、育秀第三居委会、育秀第五居委会、育秀第七居委会、解放第一居委会、解放第二居委会、解放第三居委会、北街居委会、南街居委会、曙光第一居委会、贝港第一居委会、贝港第二居委会、贝港第三居委会、贝港第四居委会、贝港第五居委会、江海第一居委会、江海第二居委会、江海第三居委会、江海第四居委会、江海第五居委会、曙光第二居委会、阳光第一居委会、富康居委会、正阳第一居委会、阳光第二居委会、贝港第六居委会、正阳第二居委会、阳光第三居委会、正阳第三居委会、民旺苑第一居委会、朝阳居委会、中街居委会、银河社区居委会、昊海社区居委会、新悦社区居委会

张翁庙村村委会、华严村村委会、庙泾村村委会、光明村村委会、杨王村村委会、沈陆村村委会、江海村村委会、六墩村村委会、曙光村村委会、吴塘村村委会、灵芝村村委会

## 参考
# 城桥镇

|  |
| --- |
| **城桥镇勒上海咾崇明个位置** |
|
城桥镇
 |

**城桥镇**（崇明說話：Dzen Jiau Tsen），是中国上海市崇明区底下个一隻镇，勒区中部偏西南边，崇明区政府所在地。是崇明区第一大镇，崇明区个政治、经济、文化、交通、金融中心。伊南临长江、东面是新河镇、西面贴隔壁是庙镇、北面是港西镇、建设镇，面积58平方公里。户籍人口8.8万人（2024年），镇人民政府勒星火路2号。

## 歷史

“城桥”是老底子縣城搭橋鎮（因普濟橋得名）个合稱。

那末个城桥镇是原来个城桥镇、城桥乡搭侯家镇三个乡镇歸併來个，1993年城桥镇脱城桥乡合并成城桥镇，2000年侯家镇并进城桥镇。

## 行政区划

城桥镇底下有26隻居委会搭14隻村委会：南门居委会、花园弄居委会、新崇居委会、城中居委会、吴家弄居委会、川心街居委会、西泯沟居委会、东河沿居委会、北门社区居委会、西门南村居委会、西门北村居委会、城西居委会、东门新村居委会、玉环新村居委会、江山新村居委会、学宫新村居委会、湄洲新村居委会、观潮新村居委会、小港新村居委会、永凤居委会、怡祥居居委会、城东居委会、明珠花苑居委会、金珠居委会、海岛星城居委会、金鳌山社区居委会、城桥村村委会、马桥村村委会、运粮村村委会、新闸村村委会、元六村村委会、湾南村村委会、利民村村委会、老滧港渔村村委会、推虾港村村委会、鳌山村村委会、侯南村村委会、聚训村村委会、山阳村村委会、长兴村村委会。

## 城桥新城

**城桥新城**是崇明全区未来个政治、经济、文化中心，勒《上海市城市总体规划（1999-2020）》里向是11隻新城之一，後来勒《上海市城市总体规划（2016-2040）》里向降级成“核心镇”，规模弗低过中等城市标准建设。城桥新城总体布局规划有四隻区块：老城区为主体个新城西区、城市中心个新城中区、远景发展个新城东区搭老城西面个崇明工业园区。2011年初，城桥新城行政服务中心、会议中心相继投入使用，规划展示馆也启动试运行。2016年开始，区政府开始陆续望新城中区搬。

## 参考

## 外头链接

* 城桥镇人民政府网站
# 中国宝武钢铁集团

|  |
| --- |
| **中国宝武钢铁集团有限公司** |
|  |
| {{{company\_image}}} |
| 公司类型 | 中国中央企业 國有資本投資公司 |
| 市场资料 | {{{market\_information}}} |
| 简称 | {{{abbreviated\_name}}} |
| 成立辰光 | 2016年12月1号 |
| 创始人 | {{{founder}}} |
| 总部地点 |  中华人民共和国上海市浦东新区浦电路370号宝钢大厦 |
| 邮政编码 | {{{zip\_code}}} |
| 服务范围 | {{{area\_served}}} |
| 电话号码 | {{{telephone\_no}}} |
| 重要人物 | 董事长：胡望明 总经理： |
| 口号 |  |
| 产业 | 钢铁 |
| 产品 | 钢铁, 扁钢产品, 龙钢产品, 钢丝制品 |
| 服务 | {{{services}}} |
| 资金额度 | {{{capital}}} |
| 年營業額 |  |
| 稅前盈餘 | {{{operating\_income}}} |
| 净利润 | {{{net\_income}}} |
| 市值 |  |
| 員工數 | 196,378 |
| 市盈率 | {{{P/E ratio}}} |
| 每股盈利 | {{{earnings\_per\_share}}} |
| 每股资产净值 | {{{Net\_asset\_value}}} |
| 结算期 | {{{accounting\_period}}} |
| 母公司 | {{{parent}}} |
| 所有者 | 中华人民共和国国家（由国务院国有资产监督管理委员会代表国务院监管） |
| 主要股东 | {{{major\_shareholder}}} |
| 主要部门 | {{{divisions}}} |
| 子公司 | 宝鋼股份 武汉钢铁集团 (100%) 华宝投资有限公司 华宝信托有限责任公司 宝钢金属有限公司 上海宝钢包装股份有限公司 宝钢资源有限公司 宝钢资源(国际)有限公司 宝钢工程技术集团有限公司 宝钢发展有限公司 上海第一钢铁有限公司 上海第二钢铁有限公司 上海浦东钢铁有限公司 上海五钢有限公司 上海钢管有限公司 宝钢不锈钢有限公司 宝钢香港投资有限公司 上海梅山有限公司 上海钢铁研究所 新疆八一钢铁有限公司 广东钢铁集团有限公司 (100%) 广东省韶关钢铁有限公司 (51%) 宁波宝新不锈钢有限公司 马钢集团（51%） |
| 姐妹公司 | {{{sister}}} |
| 网站 | www.baowugroup.com |
|  |

**中国宝武钢铁集团有限公司**（简称**宝武集团**、**宝武**，英语：**Baowu**；上交所：600019），是原先个宝钢集团有限公司帮武汉钢铁（集团）公司联合重组个，是中华人民共和国国有独资钢铁联合企业，总部来勒上海。

## 参考

* 宝武官方网站档案，存勒互联网档案馆当中。（2020年11月19号）

子公司
* 宝山钢铁股份有限公司档案，存勒互联网档案馆当中。（2020年11月7号）
* 广东钢铁集团有限公司
* 宝钢集团新疆八一钢铁有限公司档案，存勒互联网档案馆当中。（2019年12月28号）
* 宁波钢铁有限公司档案，存勒互联网档案馆当中。（2011年2月7号）
* 上海宝钢化工有限公司
* 宝钢资源有限公司档案，存勒互联网档案馆当中。（2020年9月17号）
* 宝钢金属有限公司
* 华宝投资有限公司档案，存勒互联网档案馆当中。（2018年8月22号）
* 宝钢工程技术集团有限公司
# 延安東路隧道

**延安東路隧道**是上海連接浦東搭浦西，跨越黃浦江个一條主要道路，由南北两条隧道组成，共4條行車道。隧道浦西出口勒拉延安東路福建中路口，浦東出口嚜勒拉世紀大道銀城中路口，直接連接世纪大道。全長2,261米，穿越黃浦江个部分有得1,476米。車道寬7.5米，高4.5米，老底子爲雙程行車，每个鐘頭流量爲1,000輛。

延安東路隧道勒1984年12月18號開始興建，1989年5月1日通車。1991年个辰光，勒高峰時段，每小時通過隧道个車輛已達1400輛。1994年1月18號勒原隧道以南动工興建延安東路隧道南線，1996年11月29號正式通車，原延安東路隧道嚜易名延安東路隧道北線，共提供4條行車道。目前，延安東路隧道設計流量爲每小時2400輛，勒高峰時段交通邪氣繁忙，實際流量實實裏超過此數，靠临近个復興東路隧道、大连路隧道、新建路隧道、人民路隧道咾啥提供分流作用。
# 米饭

一碗米饭
**米饭**（6mi-ve），貤好讴**白米饭**（8baq-mi-ve），勒东亚地区，一般直接讴**饭**，是一种拿稻米摆勒水里向，煠好个吃个物事。吴越人、闽越人、南粤人、日本人搭仔越南人咾啥侪拿米饭当做主食，故咾伊也是东亚人个主要食品之一。搿歇辰光咾多人侪用电镬子烧饭。

## 看看别样

* 粥
# 上海共青国家森林公园

春天个共青森林公园
**上海共青国家森林公园**，又叫**共青国家森林公园**、**共青森林公园**，垃拉中国上海市杨浦区东北部，军工路2000号，东面濒临黄浦江。公园本来是黄浦江边个滩涂沼泽，1956年上海市政府疏浚河道开垦荒地后辟为苗圃，叫共青苗圃，1986年更名为共青森林公园。

共青森林公园经常组织各式各样个活动。根据季节，会得组织八仙花展、菊花展、水仙花展咾啥个，植树节伊天会得组织植树体验个活动。公园有个辰光也会得举办啤酒节、观鸟比赛咾啥个活动。

## 参考

维基共享资源里向寻得着搭该篇文章搭界个多媒体资源：
**上海共青国家森林公园 上海共青森林公園档案，存勒互联网档案馆当中。（2017年10月14号）
# 滨江大道

滨江大道奠基石
滨江大道夜景，黄浦江对岸是外滩
**滨江大道**勒垃上海市黄浦江边，南起东昌路摆渡口，北到泰同栈摆渡口，全长2500米。因为伊好完整看到对岸个外滩历史建筑群搭仔浦西景色，故咾成为上海顶有名个旅游景点之一。滨江大道原先是立新船厂、上海烟草机械厂、中华造纸厂、上棉十厂、联合毛纺厂、制衣厂、粮库等15家企业个码头搭泊位。1996年开始改造，1997年7月1号造好。滨江大道是集防汛墙体、江边大道、亲水平台、音乐喷泉、游艇码头等为一体个休闲旅游点。

滨江大道周围有**滨江公园**，分成三段，南段从富都广场到原陆家嘴轮渡站；中段从原陆家嘴路轮渡站口到丰和路；北段从丰和路到原浦东公园。

* 东岸滨江公共空间

## 参考资料

* 上海市旅游局网站上对陆家嘴中心绿地的介绍
* 陆家嘴濱江大道

维基共享资源里向寻得着搭该篇文章搭界个多媒体资源：
**滨江大道**
# 姑蘇區

**姑蘇區**是中國江蘇蘇州市管轄个一個市轄區，徠勒蘇州市古城區，是中國頭一個國家歷史文化名城保護區。總面積84平方公里，2011年戶籍人口有75.48萬（儕不包含蘇州工業園區）。

2012年，國務院同意撤銷蘇州市滄浪區、平江區、金閶區，設立蘇州市姑蘇區，以原三個區个行政區域為姑蘇區个行政區域。姑蘇區人民政府定勒蘇錦街道平川路510號（原來平江區人民政府个地址）。10月26日，姑蘇區正式成立。

## 註釋

## 參考資料

维基共享资源里向寻得着搭该篇文章搭界个多媒体资源：
**蘇州**
# 黄山区

**黄山区**，是吳越黄山市下辖个一隻市辖区。主体原名太平县。面积1669平方公里，人口16万。邮政编码242700，区人民政府驻地为甘棠镇。

## 历史

主体为原太平县，始建於唐天寶十一年。1983年划徽州地区太平县、石台县部分、歙县黄山乡及黄山风景区管理局成立省辖县级黄山市，1985年由徽州地区代管，1987年徽州地区更名为地级黄山市（市府驻原屯溪市），县级黄山市遂整县撤销为黄山市黄山区。著名的风景名胜黄山就垃拉黄山区境内，但由市直辖。

## 行政区划

下辖9镇，5乡：

* 镇：甘棠镇、太平湖镇、仙源镇、焦村镇、谭家桥镇、汤口镇、耿城镇、三口镇、乌石镇。
* 乡：新丰乡、永丰乡、新华乡、龙门乡、新明乡。
# 蓬莱区（上海市）

**蓬莱区**，是上海市历史丄一只市辖区，乃歇是黄浦区个一部分。伊来勒上海市区东南部，撤销前面积有得5.93平方公里。1945年建立，南到黄浦江，西到乃歇西藏南路、制造局路，北到老白渡路、复兴东路，因为蓬莱路而箇能叫个。1949年5月上海战役以后，上海市军事管制委员会接管蓬莱区公所，1950年6月成立区人民政府。1958年，拿东昌区沿黄浦江部分吃进来；1960年，同邑庙区一道撤销，合并形成新个南市区。

## 参考来源
# 新市区（上海市）

**新市区**是中國上海市歷史丄隻市辖区，东面到黄浦江，西、南面是北四川路区、提篮桥区、榆林区、杨浦区，北到江湾区。1949年5月份，全区总面积24.8平方公里，人口4.6万多人。

新市区是1929年中华民国國民政府个大上海计划里向划定个新上海市中心区域所在地。1945年，當局勒垃當地成立**上海市第二十一区**（**新市街区**）。1952年10月份，新市区畀江湾区吃脱。

## 参考
# 水上区（上海市）

**水上区**，是上海市已撤销脱个一隻区。1953年11月27号，华东军政委员会批准设立。1954年4月28号，水上区人民政府正式成立。因为居民侪是住勒水面浪个船民，故咾叫箇個名字。范达夫（樊脱夫）任区长。伊个管辖范围是黄浦江、苏州河两大干流外加伊68条支流个水上区域，水域面积24.50平方公里。船只16,655条，船民74,437人（1953年）。1955年改叫水上区人民委员会。1956年6月28号，因为船民大部分侪搬到陆地浪定居，上海市人民委员会撤销水上区。原水上区人民委员会各科室业务工作分别划归黄浦区人民委员会相应部门暂时负责。1957年4月份，水上地区分别划畀附近个黄浦、虹口、闸北、普陀、蓬莱、卢湾、杨浦、东昌、东郊、西郊、北郊11隻区管理。

## 参考
# 杨思区

**杨思区**是上海浦東歷史丄隻市辖区，名字从楊思鎮来个。区界东起白莲泾、薛家浜，南到中汾泾、杨思港，西到黄浦江，北到华漕㳠、张家浜。民国17年（1928年）设置楊思區，从上海縣劃到上海特別市。民国34年（1945年），拿原先塘桥区吃脱。民国36年（1947年）改名**斯盛区**，1950年恢復老名字杨思区。1956年帮洋泾區、高桥区一淘合并成东郊区。

## 参考
# 真如区

**真如区**是中國上海市一隻撤销脱个市辖区。

## 历史

民国15年（1926年），江苏省宝山县个真如乡划畀上海特别市，成立真如区，叫箇隻名字是因为里向个真如乡搭仔乡里个真如寺。1938年撤销，併进沪北区。

1945年9月份，原真如区个地方畀国民政府沿咾沪宁铁路一劈两，沪宁铁路以北地区划畀廿四区（大场区），以南地区划畀廿五区（新泾区）。1946年3月份，勒垃原真如区基础丄设立面积差弗多个三十二区，区公所设勒真如镇梨园浜1号，伊辰光面积37.06平方公里，有得约3.70万人。1947年1月份，三十二区改名真如区。1956年撤销，划畀普陀、西郊两隻区。

## 参考信息
# 新泾区

**新泾区**是中國上海市一隻撤销脱个市辖区，乃朝是长宁区、普陀區、嘉定區个一部分。

## 歷史

新泾区勒垃1945年設置个，一开始叫25區。伊辰光，新泾区东到蘇州河、沪杭甬铁路，西到江橋鎮搭仔諸翟，南到虹橋路、青滬公路，北到沪宁铁路。1946年3月份，恢復原真如区（32區），25區个北界往南缩到蘇州河、木渎港、虬江一線。1947年4月份（也有讲1月份），改叫新泾区。伊辰光，面積65.67平方公里，區公所勒垃羽林路。1949年11月份，新涇區拿申紀港東面原先个2個保个土地划畀真如區。1950年3月份，朱家灣劃畀真如區。1950年6月份，蘇州河以北、中山北路以南地區劃畀普陀區，蘇州河以南、天山路以北、古北路以東劃畀長寧區。8月份，申紀港以東个地再劃畀真如區。1956年，新泾区一部分地劃畀長寧區，其他地同龙华区、真如区一道併进西郊区里向，新涇區撤銷。

## 参考信息
# 江湾区

**江湾区**是中國上海市浦西一隻撤销脱个市辖区。

江湾区东起黄浦江，南到五权路、虬江、翔殷路（乃朝邯郸路）、水电路、西面到纪念路、岭南路、俞泾浦，北到西塘桥、鹅馋浦，东北到黄浦江，面积70.88平方公里。南京國民政府成立前是宝山县江湾乡，民国17年（1928年）设置江湾区。1956年，江湾区撤销，南部划畀榆林區、杨浦区，北部划畀北郊区。

## 参考
# 海鹽縣

| **海鹽縣** |
| --- |
| //wuu.wikipedia.org/wiki/File:Hangzhou\_Bay\_Bridge\_ABA\_1360\_AK1.jpg |
| 杭州灣跨海大橋 |
| 概要 |
| **国家** |  中华人民共和国 |
| **上级行政区**
 | 中國浙江省嘉興市 |
| **区划类别** | 縣 |
|  **縣長**  | 章劍 |
|  **副縣長**  | 孫雄偉、王堅、王臨珅、胡燕萍、高海華、劉德威、陸忠祥、陳建平 |
| 地理 |
| **总面积** | 503平方千米平方公里 |
| 人口帮经济 |
| **总人口** | 37萬人 |
| **人口密度** | **表达式出错：弗能识别个标点“萬”**人/平方公里 |
| 其他 |
| **邮政编码** | 314300 |
| **电话区号** | +86 (0)573 |
| **车牌号码** | 浙F |
| **网站：**海鹽縣政府門戶網站 |

**海鹽縣**是吳越浙江省嘉興市下轄个一個縣，是浙江頂早建縣个城市之一。面積503平方千米，人口37萬。郵遞區號314300。縣人民政府駐武原鎮棗園中路118號。秦山核電站勒拉該縣裏向。

## 歷史

前222年，置海鹽縣。唐代開元五年（717年），縣治遷於今地。

### 崧澤文化

海鹽縣是崧澤文化發祥地之一，距今5000多年前縣境就有得先民從事農牧漁獵活動。秦王政二十五年（前222年）置縣。因“海濱廣斥，鹽田相望”而得名。建縣以來，海鹽曾四徙縣治，六析其境。秦末縣治陷爲湖（柘湖），遷至武原鄉（今平湖市東門外）。

### 宋元時期

北宋太平興國三年（978年），吳越錢弘俶納土歸宋，至道三年（997年），海鹽縣屬秀州，隸兩浙路。政和七年（1117年）八月二十二日秀州賜名嘉禾郡。南宋建炎三年（1129年）高宗南渡後，海鹽縣仍屬秀州，隸兩浙西路。慶元元年（1195年）十月，升秀州爲嘉興府，海鹽縣爲上縣。嘉定元年（1208）十二月，升嘉興府爲嘉興軍節度。元至元十三年（1276年），平江南，海鹽縣屬嘉興府安撫司，隸江淮行省。翌年三年改屬嘉興路總管府。二十二年改隸江浙等處行中書省江南浙西道。元貞元年（1295年），升海鹽縣爲海鹽州，隸屬如故。元至正二十六年（1366年）十一月，朱元璋平浙，嘉興路改爲嘉興府。明洪武元年（1368年），嘉興府府直隸京畿。翌年海鹽州降爲縣（縣等居上）。十四年十一月，海鹽縣隨嘉興府改隸浙江承宣佈政使司。 清順治二年（1645年）六月定浙，沿襲明制，海鹽縣屬浙江承宣佈政使司杭嘉湖道嘉興府（治嘉興）。太平軍進駐海鹽時，曾建立地方政權。

### 中華民國時期

1912年，撤道府，爲省縣兩級制。1914年複道制，以道承省統縣，海鹽縣屬浙江省錢塘道（省會及道尹公署駐地儕勒杭縣，今杭州）。1927年3月廢道，又行省縣兩級制。1932年6月屬第二行政督察區（駐地嘉興）。1937年冬，原第二區所屬各縣大半爲日軍侵佔，遂裁撤，至1938年9月20日恢復，並以鐵路、公路線及錢塘江爲準，重新調整區劃，海鹽縣屬浙西行署第三行政督察區（駐地紹興）。1940年改屬第十行政督察區（駐地嘉興，1943年10月移駐嘉興、海鹽兩縣交界，1946年複駐嘉興。期間，1939年2月26日建立日僞縣政府，屬日僞嘉興特區專員公署。1942年11月，縣政府奉令撤離縣境，至1943年10月隨省第十區專署返縣，重建區鄉政權）。1948年4月又屬第一行政督察區（駐地吳興）。

### 中華人民共和國時期

1949年5月7日，海鹽進入中華人民共和國管理時期。1950年5月，獅嶺鄉3個行政村劃屬海甯縣，平湖縣10個行政村劃屬海鹽縣。1958年11月21日，撤銷脫海鹽縣建制，區域併入海寧縣，其中西塘橋、海塘、元通3個鄉劃歸平湖縣。1961年12月15日，複置海鹽縣，轄2個鎮16個公社，獅嶺鄉仍屬海寧縣。1983 年，撤銷公社建鄉。1985年8月，澉浦、通元、西塘橋撤鄉建鎮。隨著經濟發展，又有於城、百步、秦山撤鄉建鎮。1999年，調整鄉鎮行政區劃，轄9個鎮3個鄉。 2001年10月，鄉鎮行政區劃再次調整優化，轄武原、沈蕩、澉浦、秦山、通元、西塘橋、於城、百步8個鎮。

## 地理

海鹽縣地處東經120°43到121°02，北緯30°21′到30°28′之間。東西寬約31公里，南北寬約33公里。東瀕杭州灣，西南鄰海寧市，北連平湖市搭秀洲區，是滬杭蘇甬交界之地。南離省會杭州98公里，北距上海118公里。

### 地貌

全縣海拔平均勒3~4米之間，陸地總面積534.73平方公里(其中內水面積爲96.26平方公里)。

### 氣候

海鹽縣爲亞熱帶季風氣候，年均降水量1189.7毫米。

## 行政區劃

下轄4個街道5個鎮：
街道：武原街道、西塘橋街道、元通街道、秦山街道
鎮：沈蕩鎮、百步鎮、歟城鎮、澉浦鎮、通元鎮
其中，武原街道轄原武原鎮21個社區搭17個行政村；西塘橋街道轄原西塘橋鎮永寧、新海、新城、西塘、王莊、曙光、西塘橋7個社區搭東港、劉莊、大寧、海塘、八團5個行政村，與開發區合署辦公；元通街道轄原西塘橋鎮新興、鳳凰、電莊、永福4個社區搭青蓮寺、興隆2個行政村；秦山街道轄原秦山鎮8個社區搭5個行政村。

## 旅遊

著名名勝有南北湖、綺園咾啥。

## 名人

海鹽歷代名人輩出，有《搜神記》作者干寶，唐代詩人顧況，水滸大將－雙鞭呼延灼，教育家搭出版家張元濟，漫畫家張樂平，改革先鋒步鑫生，作家余華，眼鏡大師吳良材咾啥。
# 彭浦区

**彭浦区**是中國上海市浦西一隻撤销脱个市辖区。

彭浦区勒垃现在个静安区北部、普陀区西北部、宝山区西南部。伊东接江湾区，南面是闸北区、蒲淞区，西到真如区，北连大场区，面积12.27平方公里。伊原先是宝山县彭浦乡，中華民国17年（1928年）設立彭浦區。中華民国27年（1938年）撤销，併进闸北区。

## 参考
# 上海英租界

**上海英租界**（英语：British Concession in Shanghai），是上海道台宮慕久同英国领事巴富尔按照《中英南京条约》，勒拉1845年11月29号个辰光，勒拉上海洋泾浜北面开设个以英国侨民为主个居留地。伊是中国近代历史上第一個居留地搭仔租界。

租界刚划定个辰光僅规定仔东南北三面个边界，到1846年再明确规定英租界个西界。1848年，上海英租界扩张，11月27号新订界址，向西扩张到今朝个西藏中路。1863年，英租界同上海美租界合併成上海公共租界。
# 东平镇（上海市）

**东平镇**，是上海市崇明区底下隻镇，勒垃崇明区中部，有东风农场、长江农场、前进农场、前哨农场4隻市属国营农场，总面积119.7平方公里，户籍人口1.37万人。东平镇前身是**上海市长江地区社区管理委员会**，是老底子上海市长江农场、前进农场2隻社区组成个，2001年4月份经上海市农场管理局批准建立，是政企分设个试点单位。2002年12月25号，上海市长江地区社区管理委员会经上海市农场管理局批准改名**上海市东平地区社区管理委员会**。2003年6月18号，上海市农场管理局对所属农场（社区）归并调整，拿东风农场吃脱。2004年12月底，前哨农场也进去哉。2005年年底前，上海市应用科技学校划畀东平社区管理。2008年8月6号，经光明食品集团、崇明县人民政府批准，东平社区个国营农场划畀崇明区，建立东平镇。
# 老鼠沙（崇明）

**老鼠沙**，是原底子崇明島西面个一隻沙島，後首來脫崇明島連牢特，那末是崇明區绿华镇。

老鼠沙包括老老鼠沙、西阴沙、东阴沙搭拦门沙，因为勒垃常熟白茆港对过，白茆搭白猫谐音咾，对过个沙就叫**老鼠沙**特。

廿世纪六十年代中叶脱崇明岛本岛连牢特。1968年到1970年，对老鼠沙进行过好几趟围垦，围垦个地当作渔业大队搭芦草办事处个副业基地。1971年春場裏，三星、海桥、合作、城东4個人民公社勒老鼠沙围垦，围地7488亩。同一年秋場裏，县委决定大规模围垦老鼠沙，建立围垦办公室。参加围垦个有三星、海桥、庙镇、合作、江口、城桥、港西、城北、城东、建设、大同、新河、新民、竖河、大新、堡镇、马桥介17個人民公社个32000多個民工。大堤工程1972年4月份竣工，從新河人民公社老垦区西南角向东，经拦门沙、西阴沙、老老鼠沙、东阴沙接三星人民公社南沿，全长17359米，还有7個拦港大坝，共總长2078米。

圍墾以後勒箇裏建立崇明县新建副业场，後首來改名崇明绿华农工商联合公司，1984年3月份建立绿华乡。

## 參考文獻
# 长兴岛（上海）

**长兴岛**是勒拉吳越长江入海口处个冲积岛，现面积88平方公里，本地人口约3.6万人，全岛即上海市崇明区长兴镇个行政区域。

## 地理

长兴岛浮出水面，最早成型勒明崇祯十七年（1644年），清道光二十二年（1842年）形成功瑞丰沙（原名崇宝沙）、潘家沙、鸭窝沙。光绪六年（1880年）形成功石头沙、圆圆沙。民国十六年（1927年）形成功金带沙。

清道光二十四年（1844年）鸭窝沙开始围滩造田。

但直到1960--1970年间，长兴六沙通过整体个堤岸工程，连成一体，成为乃朝个长兴岛。长兴岛个经济主要以农业为主，2008年，中船集团擔旗下4家企业整体搬迁至长兴岛，长兴岛将成为中国頂大个造船基地。2007年官方个宣传已经擔长兴岛定义为“海洋装备产业岛”哉。

## 历史

长兴岛勒民國辰光开始开发，人口大部分是勒民国时期迁入，早期以渔民为主，靠打渔以及收割野生芦苇为主要产业。后有部分已经生根个家族围堤屯田，逐渐形成仔农业。中华人民共和国成立以后，浦东部分渔民迁入，配置耕地，迭部分人畀当地人謳作“新农民”。

长兴岛个生活风习、语言习惯甚至血统也基本搭崇明、横沙岛同源。 三岛语言就是崇明言話，渠搭宝山个方言（嘉定言話）有明显个区别。崇明言話个发音有老重个喉音、鼻音搭胸腔共鸣，多开口音，弗像宝山话有明显个齿音和舌尖音。三岛由於交通弗便，各方面自有其独立性，受外界影响少，告咾保留仔不少古风。

譬如話，三岛推崇寄亲（认過房亲），箇是邪氣典型个岛屿文化，为之通过迭种方式，使得嘸沒血统联系个人好形成仔一个亲眷关系，由于岛屿交通弗便，迭能好图个互相帮助、突发急事辰光有個照应。

## 经济

长兴岛个产业也历经变化，从早期个渔业、天然作物收割到农渔、养殖业结合，挨下來又根据土壤气候条件勒80年代开发仔柑桔特产及搭之相关个观光农业，到進瑲把定义个海洋装备产业。截止到2007年底，长兴岛个外来人口已经超过8万，是本地人口个两倍多，而根据有关部门个规划，还将进一步吸纳外来务工人员，使人口总数达到15万～18万橫裏。

长兴岛个主要对外交通方式为船舶，客流量頂大个船舶码头为勒拉岛南侧中部个马家港码头。目前规划中个上海轨道交通19号线将随著上海长江隧道延长到长兴岛。天气好个辰光，立勒岛南侧海滩就好肉眼观测到对岸个浦东新区。

## 长兴岛造船基地

长兴岛港口个“昆明”号052D导弹驱逐舰
中船集团自2005年起建设长兴造船基地。长兴造船基地一期内建成功三条造船生产线，分别是上海江南长兴造船有限责任公司（主营民用船舶）、上海江南长兴重工有限责任公司（主营民用船舶）、江南造船（集团）有限责任公司（民用及军事船舶），以及一家船舶配套企业中船江南重工股份有限公司。

此外，长兴岛上另有中海长兴修造船基地搭振华重工长兴基地。

* 长江口
	+ 崇明岛：东滩
	+ 青草沙：青草沙水库
	+ 横沙岛
	+ 鸡骨礁
	+ 佘山岛
	+ 九段沙（浦东新区）
# 太平湖（上海）

新天地太平湖绿地
**太平湖**，是中华人民共和国上海黄浦区新天地太平桥公园里向个一口人工湖，勒垃太平桥公园里向故咾叫箇個名字，湖面面积1万平方米。湖底下头是停车场。太平湖绿地改造工程是地产商瑞安房地产负责个，总投资8亿元，1999年动工，2002年造好。湖里向有人工岛，经常举行大型文艺活动或企业宣传推广活动。

## 参考
# 复兴岛公园

复兴岛公园中央草坪
复兴岛公园里向个白庐
**复兴岛公园**，来勒上海市杨浦区复兴岛中部共青路386号，公园总面积4.19万平方米，1930年造个。伊一开始是上海浚浦局体育会，1949年以後畀上海市港务局接管，1951年改造成公园对外开放。岛上有一座日式别墅白庐，是蒋介石1949年离开上海前个阿末一隻住所。

## 历史

复兴岛来勒黄浦江下游中部，一开始是一片沙滩，後些来上海浚浦局花仔10年辰光吹出来箇隻岛。1930年，现在复兴岛中部个吹泥填滩工程基本完工，故咾浚浦局来勒箇埭造仔体育会，员工日常娱乐、锻炼个辰光好来勒箇埭。1937年8月13号，淞沪会战爆发，日军迅速占领箇座岛，划成禁区，更叫定海岛，拿浚浦局体育会改造成日式庭院，种满樱花。

1945年，为咾庆祝抗日战争胜利，箇座岛改名叫复兴岛。1948年10月份，上海市政府拿复兴岛交还畀浚浦局，还来勒箇埭立仔一块“复兴岛收回纪念碑”，1966年畀敲毁脱。1949年，上海政权更迭，上海市港务局接收上海市浚浦局个单位。1951年1月份，市港务局提议拿体育会改造成公园。同年5月28号，复兴岛公园正式对外开放。

公园刚开个辰光，用枪篱当围墙，路用煤屑铺个。1972年，管理部门沿咾共青路造围墙搭售票亭。1976年，园里向个路侪改成混凝土搭石块。2009年，上海市搭杨浦区两级政府园林机构开始对该公园进行为期三個号头个大规模整修；年底工程完成，园林基本恢复原有个旧貌，水泥围墙变回老早个枪篱笆。2021年，复兴岛公园个建筑重新对外开放站。

## 公交

* 577路：复兴岛公园站
* 上海轨交12号线：复兴岛站
* 上海轮渡：定海桥渡口

## 参考资料

* 复兴岛
* 白庐
# 白洋淀足球场

**白洋淀足球场**，2008年11月26号更名成**杨浦区青少年业余足球学校**，勒拉上海市杨浦区定海路街道周家嘴路4214弄22号，是杨浦区体育局个专门培养足球后备人才个基地。伊拥有3片标准足球场，造有800多平方米个运动员宿舍，1200平方米个室内训练房搭仔200平方米个健身房。

## 历史

白洋淀本来是大宅搭仔沈家桥两個自然村个农田，部分是坟地。民国10年（1921年），日商勒拉箇埭造公大纱厂个辰光，伊拉越界挖地取土，拿地基填高，拿箇块土地挖成品字形个三只大坑，平均深度勒拉3米左右，最深处达到6～7米，日脚久仔么积水形成3只大水凼，俗称**白洋淀**，亦有叫**大水潭**、**白洋潭**个。1954年1月份，上海市工务局园场管理处征地10.91万平方米，1955年5月份个辰光勒拉箇埭造了只**沪东大水潭苗圃**，育苗搭仔繁殖草皮。

1956年1月，上海市人民委员会拿伊南部个主要水面搭仔边浪约6.1万平方米土地拨畀上海市体育运动委员会做划船个场地。同年8月份，又转交畀杨浦区体育运动委员会，做**杨浦区划船运动站**。1957年3月份，杨浦区人民委员会、上海市城市规划建筑管理局、上海市园林处会商决定拿箇埭本生个土地拨畀上海市园林管理处，造只划船活动为主个公园。1959年，白洋淀公园开工，征脱近平凉路4700平方米个土地搭仔大水潭两面1.4万平方米个地。1962年上半年，**白洋淀公园**正式造好开放，面积12.8万平方米，当中水面积约5万平方米。同年8月18号，白洋淀公园因为勒拉水凼里向，经常性积水，再加上呒没经费，关脱。

1964年，改造成**白洋淀天然游泳场**；1972年，因水质呒没办法进行调节而停止开放。1980年，改造成占地面积3.7万平方米个**白洋淀足球场**，开仔3片大型足球场，高头还养草皮。1982年，杨浦区足球学校搬进白洋淀足球场。1984年，增设房间、更衣室、浴室、食堂。

## 参考资料
# 长风新村街道

金沙江路夕照
**长风新村街道**，是普陀区南面挨牢苏州河个一隻街道办事处，东到宁夏路武宁路，西到梅川路，北面挨着牢金沙江路。老早是城乡结合部，如今有长风公园、华东师范大学、长风生态区等来勒里向，风貌大变，工厂侪呒没哉。2000年5月份，长风新村街道拿白玉路街道吃脱。

## 小吃

长风地区个小吃主要沿牢金沙江路分布，来勒枣阳路金沙江路路口，有蔡先生汤包，来勒怒江路金沙江路路口，有城隍庙小吃，来勒大渡河路金沙江路路路口，有阿丰面馆，来勒金沙江路中江路路口，有光头湘菜，高档餐厅也有，月星环球港里就有交关。

## 夜市

来勒华师大后门枣阳路高头老里巴早有上海滩有名个夜市，弗过近腔因为产权问题，已经拆脱哉。

## 行政区划

长风新村街道下头个居民委员会：

曹家巷居委会、中山桥居委会、师大一村居委会、新渡口居委会、长风一村居委会、长风二村第一居委会、长风三村居委会、长风四村第一居委会、大渡河路九十五弄居委会、长风四村第二居委会、长风二村第二居委会、锦绿新城居委会、曹家村居委会、白玉新村第一居委会、白玉新村第二居委会、普陀四村第一居委会、普陀四村第二居委会、普陀二村居委会、金沙新村居委会、隆德居委会、海鑫公寓居委会、师大三村居委会、中江居委会、清水湾居委会、世纪同乐居委会、紫御豪庭居委会、雅仕汇都居委会。
# 上海前滩国际商务区

上海前滩商务区写字楼
**上海前滩国际商务区**，是中華人民共和國上海市隻世界级个商务中心，勒拉浦东新区原世博会场馆区后滩个南面，畀政府认为是陆家嘴金融贸易区个姊妹城。

前滩地块规划居住人口2.5万，工作人口15万-20万，里向外籍人口预计占比60%以上。伊勒拉黄浦江东面、川杨河南面、济阳路西面、华夏西路北面，占地面积约莫283.17公顷，当中，办公、商业、文化娱乐建筑会得占比50%，学校、医院咾啥个公共服务设施占10%，挺下来40%主要用来造国际社区搭仔高端白领居住区。

## 参考

维基共享资源里向寻得着搭该篇文章搭界个多媒体资源：
**上海前滩国际商务区 外滩金融创新试验区、陆家嘴金融贸易区
* 中国（上海）自由贸易试验区
# 周家渡街道

**周家渡街道**是中国上海市浦东新区下辖个一隻街道。伊东到中汾泾、白莲泾，西到上南路，北到黄浦江，南到川杨河，面积5.52平方公里，户籍人口11.59万人（2008年）。

周家渡原来是上海一渡口，北接浦西江边码头。南面有多个线路至陈行、鲁汇、南汇等地。世博会前，渡口撤销。

## 参考

* 上海市浦东新区周家渡街道网站
# 徐汇滨江地区

从前滩看徐汇滨江
**徐汇滨江地区**，也叫**徐汇西岸**、**上海西岸**，勒拉上海市黄浦江发展轴南端，贴壁是世博园区搭仔徐家汇商圈、南站商圈。目前，徐汇滨江地区里向规划或造好上海绿地中心等商业地产项目搭仔高档住宅项目。西岸建筑与当代艺术双年展搭上海西岸音乐节也勒拉箇面举办。徐汇区黄浦区交界处个瑞宁路还有徐汇滨江规划展示中心。

## 历史

徐汇滨江一度是工业基地，边浪有1907年造个南浦火车站、1917年造个龙华机场、1920年造个上海水泥厂、1929年造个北票码头搭仔1948年造个上海永新化学工业股份有限公司。1980年代初，运-10就勒拉徐汇滨江上海飞机制造厂基地试飞成功。後些来，徐汇滨江个工厂陆续搬勒跑。2022年9月30号，徐汇滨江8.4公里景观大道全线贯通。

* 东岸滨江公共空间

## 参考
# 江川路街道

**江川路街道**，是中华人民共和国上海市闵行区下头一隻街道办事处，也就是老早个**闵行卫星城**。上海人习惯叫江川路街道箇块地方“老闵行”，或者直接叫伊“闵行”，乃朝江川路街道个北街居委会差弗多是**闵行老街**。面积30.27平方公里，户籍人口13.2万人（2011年）。

## 历史沿革

**闵行**，貤叫**敏行**，来勒原先上海县个南界、松江府个东北面，名字赛过是黄浦江来勒箇埭水流急。因为地势较高、水患少，传有“三世修来住在闵行前”个讲法。箇隻镇到现在约莫700年哉。到清朝晚期，迭面已经商贸兴盛。1928年市县分治以後，闵行镇是上海县首镇，店铺林立，市面繁荣，人称“小上海”。1950年代，上海市开始建设闵行工业区；1980年代，闵行卫星城大开发，老镇拆脱弗少，留下来个项家老宅旧址、节孝坊咾啥个侪是闵行区文物保护单位。来勒1991年新个闵行区建立以後，老早个闵行镇区域变成“老闵行”。2000年10月份，上海市人民政府下发文件，批准撤销华坪路、碧江路两隻街道办事处，成立江川路街道办事处。

## 道路命名

江川路街道里向1949年以後新造个路多用云南地名命名，比方讲江川路、剑川路。箇些道路还另有编号，當中东西向个是单数，南北向个是双数。

* 一号路：江川路
* 二号路：华宁路
* 三号路：剑川路
* 四号路：临沧路
* 五号路：景谷路
* 六号路：昆阳路
* 七号路：鹤庆路
* 十号路：瑞丽路
* 十二号路：兰坪路

## 参考
# 嘉定镇街道

**嘉定镇街道**是中国上海市嘉定区一個街道办事处。2019年个辰光，伊是中国文化百强镇。

## 历史

1218年1月7号（南宋嘉定十年十二月初九），嘉定设县，就勒拉今朝嘉定镇街道箇埭设立个。2000年9月，撤销嘉定镇，设立嘉定镇街道。

## 景点

嘉定镇街道里向有交关历史名胜，比方讲嘉定孔庙、秋霞圃等上海市文物保护单位，州桥老街搭仔西大街地区是市级历史文化风貌保护区。1991年，嘉定镇就是上海市四大历史文化名镇之一。2008年，伊排拉中国历史文化名镇里向。

## 行政区划

嘉定镇街道下头有17隻居委会：汇龙潭社区、​州桥社区、​叶池社区、​李园一村社区、​李园二村社区、​嘉中社区、​小囡桥社区、​三皇桥社区、​花园弄社区、​西大社区、​侯黄桥社区、​梅园社区、​丽景社区、​桃园社区、​秋霞社区、​塔城路社区、银杏社区。

## 参考